**Datum: 16.01.2025. SAOPŠTENJE ZA MEDIJE**

**m:tel je najbolja mreža u BiH i u 2024. godini**

*Uručen sertifikat kompanije Net Check*

m:tel je drugu godinu zaredom dobitnik sertifikata za najbolju mrežu u BiH, koji je generalnoj direktorki Jeleni Trivan uručioBruno Palomares, potpredsjednik Net Check kompanije. Ovaj sertifikat predstavlja najbolji odgovor na angažman kompanije m:tel u prethodnoj godini za kontinuirano unapređivanje mobilne mreže, kako u investicionom, tako i u tehničko-tehnološkom smislu.

Korisnici m:tel-a definitivno mogu da računaju na stalne i sistematske aktivnosti u svrhu podizanja kvaliteta mreže, budući da m:tel vodi računa o ravnomjernom razvoju na teritoriji cijele BiH.

„Danas smo ovdje kako bismo priznali veliki trud koji je m:tel uložio u razvoj i optimizaciju svoje mobilne mreže. m:tel, ne samo da je dvije godine uzastopno zauzeo poziciju lidera na tržištu Bosne i Hercegovine, već je i uspješno smanjio razliku u odnosu na druge evropske operatore implementacijom najsavremenijih tehnologija poput VoLTE“, rekao je Bruno Palomares. On je naveo da su inženjeri Net Check-a proveli oko 140 sati na provođenju vrlo sveobuhvatnih mjerenja na sve tri dostupne mreže, u desetinama gradova i puteva širom BiH.

Generalna direktorka kompanije m:tel Jelena Trivan, ovom prilikom istakla je da je m:tel jedina kompanija koja sama sebe provjerava i sama angažuje međunarodne stručnjake da provjere mrežu. „Imajući u vidu da smo odavno najbolja mreža u BiH, mi smo želeli da vidimo kako stojimo u odnosu na ostale evropske operatere, jer su oni sada naš target i naš cilj. Merenja pokazuju da su naši rezultati blizu rezultatima skoro bilo kojeg drugog evropskog operatera koji radi na 5G mreži. To je impresivan rezultat s obzirom na to da mi imamo 4G mrežu, a što dalje govori o činjenici da ulažemo ogroman novac za unapređenje mreže, u infrastrukturu i veliki broj baznih stanica. Mi ta ulaganja ne možemo vratiti u finansijskom smislu, nego jedino kroz zadovoljstvo korisnika. Zato u ovom trenutku jedino m:tel-ov korisnik ima tu vrstu pokrivenosti na svakom mestu, brzinu upostavljanja signala, taj kvalitet zvuka, kvalitet voice-a koji se prenosi i interneta. Upravo taj kvalitet prenosa podataka na nivou je svih evropskih velikih operatera“, naglasila je Trivan.

Rezultati mjerenja Net Check-a u 2024. godini su potvrdili da je kvalitet glasovne usluge m:tel-a značajno poboljšan u pogledu kvaliteta zvuka, vremena uspostave poziva i ukupne uspješnosti završetka poziva. Takođe, i performanse podataka su značajno porasle tokom tog perioda.

„Primjenjujući vrlo sveobuhvatan sistem rangiranja Net Check-a, koji je široko respektovan u industriji i koji je standard u svim evropskim mrežnim benchmark testiranjima koje provodi, m:tel je postigao vrlo respektabilnih 804 boda u ovom testu“, rekao je Bruno Palomares, čestitajući m:tel-u na ovom velikom uspjehu i zaključio da korisnici m:tel-a imaju kvalitet usluga na najvišem nivou kao u zemljama Evropske unije.

Ključne riječi: m:tel, sertifikat za najbolju mrežu Net Check

Izvor fotografija: m:tel PR